
          Nr.23/153/2004

AVIZ

asupra proiectului de Lege pentru aprobarea Ordonanţei Guvernului nr.52/2004 privind unele măsuri financiare referitoare la bugetul Ministerului Transporturilor, Construcţiilor şi Turismului



În conformitate cu Regulamentul Camerei Deputaţilor, modificat şi completat prin Hotărârea Camerei Deputaţilor nr.23/2003, Comisia pentru industrii şi servicii a fost sesizată, cu nr.P.L.x-456 din 15 septembrie 2004, pentru aviz la Comisia pentru buget, finanţe şi bănci, cu proiectul de Lege pentru aprobarea Ordonanţei Guvernului nr.52/2004 privind unele măsuri financiare referitoare la bugetul Ministerului Transporturilor, Construcţiilor şi Turismului.



Ordonanţa a fost emisă în vederea asigurării unor resurse suplimentare pentru Compania Naţională de Autostrăzi şi Drumuri Naţionale din România - S.A. prin diminuarea cheltuielilor la alte capitole bugetare din Bugetul Ministerului Transporturilor, Construcţiilor şi Turismului.



Ordonanţa a fost avizată favorabil de Consiliul Legislativ cu nr.1213 din 23 iulie 2004.



În raport de obiectul de reglementare şi conţinutul său, proiectul de lege face parte din categoria legilor ordinare.



Dezbaterea asupra proiectului de lege a avut loc în şedinţa comisiei din data de 21 septembrie 2004.



La lucrările comisiei au participat 19 deputaţi din totalul de 25 de deputaţi membri ai comisiei.



În urma dezbaterilor, membrii comisiei au hotărât să avizeze favorabil proiectul de lege în forma prezentată de Guvern.

                   PREŞEDINTE,                                    SECRETAR,

                     István Antal                                      Aurelia Vasile

Experţi,

Daniel Bădina

Silvia Vlăsceanu

Viorela Gondoş

